《程昆仑招集万岁楼》
清代·王士禄

千寻江阁引诸峰，多景登临策短筇。参佐风流如谢朓，楼台潇洒似王恭。

三年梦里西津雨，半夜灯前北固钟。明日芒鞋别君去，城中遥望白云重。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。